गहलोत देर रात बाड़मेर पहुंचे
बाड़मेर . पूर्वमुख्यमंत्री अशोक गहलोत रविवार को जिला मुख्यालय पर रिफाइनरी मुद्दे को लेकर आयोजित सभा को संबोधित करेंगे। गहलोत शनिवार देर रात 11.30 बजे बाड़मेर पहुंचे। जालोर से सिणधरी पहुंचने पर कांग्रेस नेताओं कार्यकर्ताओं ने गर्मजोशी से स्वागत किया। चवा,रावतसर,सरणू, बाड़मेर आगौर समेत कई जगह गहलोत के आगमन पर कार्यकर्ताओं ने स्वागत किया। होटल में भोजन के बाद रात्रि विश्राम करने सर्किट हाउस पहुंचे। गहलोत रिफाइनरी बचाओ संघर्ष समिति के तत्वावधान में रविवार सुबह 10.30 बजे कलेक्ट्रेट पर आयोजित होने वाली सभा को संबोधित करेंगे। सभा को लेकर पार्टी पदाधिकारी तैयारियों को लेकर दिनभर व्यस्त रहे, वहीं कार्यकर्ताओं ने सफल आयोजन को लेकर जनसंपर्क किया। सभा में कांग्रेस के जिलेभर के कार्यकर्ता भाग लेंगे। गहलोत के साथ पूर्व मंत्री अमीन खां,पूर्व सांसद हरीश चौधरी, बाड़मेर विधायक मेवाराम जैन, जिलाध्यक्ष फतेह खां,सुनील परिहार, महंत निर्मलदास, मदन प्रजापत समेत कई कांग्रेस नेता मौजूद थे।
बाड़मेर. पूर्व सीएत गहलोत होटल गुडाल के बाहर कार्यक्रताओं से मिलते हुए
bho_Deva hin_Deva hin_Deva